**Floare albastră**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eminescu mi-a pus în lacrimi

Stropi de nostalgie şi iubire.

Mi-a dat fiorul unei inimi,

Ce prin vers cunoaşte nemurire.

El e tainic demiurg de stele,

Luceafăr în galaxia de poeme.

Rimele-i nepereche-mi ating visele,

Să pot dezlega ale timpului dileme.

Cuvântu-i sânge ce aleargă prin artere,

Un foc ardent în pieptul de roman.

Poezia sa prin sita vremurilor trece,

Criticii se duc, îngerii lui cu noi rămân.

A deschis c-un dor fereastra lumii,

Să răsară-n inimi floarea cea albastră,

Să-i ocrotim lumina în căuşul vremii.

Ochii să-i vadă întinderea măiastră.